BG
C 418/42
Официален вестник на Европейския съюз
31.10.2022 г.
2.
Второ основание: Съветът е нарушил член 2 и член 19, параграф 1 ДЕС, както и член 47 от Хартата на основните права (наричана по-нататък „Хартата“), авторитетно тълкувани от Съда.
В подкрепа на това основание жалбоподателят твърди, че ключовите етапи, на които се основава обжалваното решение, нарушават член 2 и член 19, параграф 1 ДЕС, както и член 47 от Хартата, тъй като: — придават правни последици на решенията на дисциплинарната колегия вместо да ги считат за нищожни, — налагат допълнителни процесуални тежести и предизвикват несигурност и забавяне в положението на съдиите, засегнати от незаконосъобразните решения на дисциплинарната колегия, като изискват от тях да започнат ново производство пред новосформирана колегия на Върховния съд, за да изчистят името си, и — дори не предвиждат тези съдии поне временно да бъдат възстановени на работа в очакване на изхода от производствата за упражняване на съдебен контрол. 3.
Трето основание: предвидените в обжалваното решение ключови етапи F1G, F2G и F3G са недостатъчни за възстановяването на ефективната съдебна защита в Полша, което е предпоставка за функционирането на система за вътрешен контрол.
Жалбоподателят твърди, че обжалваното решение нарушава съответно член 20, параграф 5, буква д) и член 22 от Регламент (ЕС) 2021/241 на Европейския парламент и на Съвета от 12 февруари 2021 година за създаване на Механизъм за възстановяване и устойчивост (OВ L 57,2021 г., стр. 17) и член 325 ДФЕС, които изискват ефективна и ефикасна система за вътрешен контрол. 4.
Четвърто основание: Съветът е допуснал грешка при прилагане на правото и/или явна грешка в преценката като е приложил член 19, параграф 3 от Регламент 2021/241, за да одобри ключовите етапи като „подходящи мерки“ за предотвратяване, разкриване и коригиране на корупцията в Полша. 5.
Пето основание: Съветът не е мотивирал надлежно обжалваното решение и по този начин е нарушил член 296 ДФЕС, член 41 от Хартата и принципите на правото на Съюза.
Жалба, подадена на 28 август 2022 г. — Association of European Administrative Judges/Съвет (Дело T-532/22) (2022/C 418/55) Език на производството: английски Страни Жалбоподател: Association of European Administrative Judges (Трир, Германия) (представители: C. Zatschler, Senior Counsel, E. Egan McGrath, Barrister-at-law, A. Bateman и M. Delargy, Solicitors) Ответник: Съвет на Европейския съюз
Искания Жалбоподателят моли Общия съд: — да отмени Решение за изпълнение на Съвета от 17 юни 2022 година за одобряване на оценката на плана за възстановяване и устойчивост на Полша, и — да осъди Съвета да понесе собствените си съдебни разноски и да заплати съдебните разноски на жалбоподателя.